Malema laat politici, media na sy pype dans | Netwerk24
Malema laat politici, media na sy pype dans
Deur Johans, Walmer Downs 12 Julie 2019 00:00
Gee die duiwel sy eer; Julius Malema is 'n meesterlike politikus en weet wanneer om sekere kaarte te speel. Hy is tans nogmaals besig met sy strategie en dit werk elke keer vir hom!
'n Groot gewag word in die media gemaak van die EFF se gefuif en uitspattighede ten tyde van die staatsrede waar die "beskermers van die armste van die armes" eerder soos opperste kapitaliste opgetree het. Malema, uitgeslape politikus wat hy is, reageer dadelik met sensasionele uitsprake oor sy party wat sy steun aan ander partye in plaaslike owerhede terugtrek. En siedaar, die pers en feitlik die hele land sluk dit. Malema het pas wéér daarin geslaag om die fokus te verskuif. Let gerus daarop. Hy doen dit klokslag!